A margitszigeti plogging a JÖN Alapítvány szervezésében sikerrel zárult, ami a Főkert Nonprofit Zrt. Tedd meg Magadért -környezettudatos családi- és sportnapján került megrendezésre.

A svéd fitnesz őrületnek is nevezett szemétszedő kocogás 2018-ban indult világhódító útjára. A JÖN Alapítvány kötelességének érzi a plogging magyarországi népszerűsítését, amit rendszeres események szervezésével igyekszik eljuttatni minél több személyhez. Az eseménysorozat első állomása a Margitszigeten került megrendezésre.

A rendezvényen közel 20 fő vett részt, ami a nyári meleg ellenére jó hangulatban és meglepően sok összeszedett szeméttel zárult.

PLOGGING – Szemétszedő kocogás a Margitszigeten Az alapítványunk Magyarországon elsőként szervezett Plogging szemétszedő kocogást a Margitszigetre, a FŐKERT Nonprofit Zrt. -vel közösen. Ajánljuk figyelmetekbe az erről szóló videóösszeállításunkat.#jönalapítvány #plogging #hulladékvadász #szemétszedésAz esemény összefoglalója a Hulladekvadasz.hu -n olvashatóhttps://hulladekvadasz.hu/2018/06/03/margitszigeti-plogging-sikerrel-zarult/Az eseményen népes csipetcsapattal az OPÁL Tehetséggondozó Alapítvány is részt vett. Közzétette: JÖN Alapítvány – 2018. június 17.

A Főkert által szervezett egész napos családi rendezvényen a JÖN Alapítvány / Hulladékvadász.hu külön sátorral és standdal volt jelent.

A plogging 16 órai kezdetééig az alapítvány önkéntesei a rendezvényre kilátogatók körében népszerűsítette a ploggingot és a környezetért való tenni akarást, a Hulladékvadászatot.

A plogging szemétszedő kocogás start vonalánál a verseny részvevői munkavédelmi oktatásban részesültek, továbbá a Főkert Zrt. által biztosított szemeteszsákokat és kesztyűket kaptak.

A munkavédelmi oktatás végén mindenki egy virágos tollal írta alá a jelenléti ívet, hogy saját felelősségére vesz részt az eseményen.

A részvevők nagy lendülettel indultak neki a kijelölt távnak, amelynek startja a Margitsziget jobb oldalán, a futópálya mellett volt kijelölve. Voltak olyanok, akik a futópálya mentén, de voltak olyanok is, akik a Duna partján szedték össze a szemetet.

Az eseményhez az Opál Alapítvány is csatlakozott, akik az általános-, közép- és felsőoktatási intézmények hátrányos helyzetű, különös tekintettel a roma származású tanulóinak megsegítésével foglalkoznak. Az ő csapatuk nyerte meg a margitszigeti ploggingot. Fél óra alatt 6 zsák szemetet gyűjtöttek össze a táv megtételének a végeztével.

A legjobb ploggingereknek járó díjat a FŐKERT Nonprofit Zrt. támogatásával Szebenyi Péter, a JÖN Alapítvány kuratóriumi elnöke adta át. A plogging – szemétszedő kocogás első helyezettje, Kertész Balázs, a JÖN Alapítvány alapítója lett, aki a leggyorsabban teljesítette a közel 3 kilométeres távot, hatalmas időfölénnyel.

Gratulálunk a margitszigeti plogging részvevőinek és győzteseinek. Külön köszönet a Főkert Nonprofit Zrt.-nrk, aki szemeteszsákokkal, kesztyűkkel és helyszín/sátor biztosításával járult hozzá a rendezvény lebonyolításához.

A JÖN Alapítványunk rendszeres jelleggel jelentkezni fog plogging események szervezésével. Cél, hogy a sportot a környezetvédelemmel ötvöző ploggingot minél több emberhez eljuttassuk.